ଯାଜପୁର ପରେ ମାଲକାନଗିରିରେ ନଗଡ଼ା ସ୍ଥିତି, ଦେଖନ୍ତୁ ଭିଡିଓ...\nଯାଜପୁର ପରେ ମାଲକାନଗିରିରେ ନଗଡ଼ା ସ୍ଥିତି, ଦେଖନ୍ତୁ ଭିଡିଓ...\nWed, Nov 13 | 5:46 p.m.\nମାଲକାନଗିରିଃ ଆଉ ଏକ ନଗଡା । ଉପାନ୍ତ ଅଞ୍ଚଳ ପୁଣି ଉପେକ୍ଷିତ । ଏଭଳି ଏକ ଦାରୁଣ ଦୃଶ୍ୟ ମାଲକାନଗିରି ତମନ୍ନାପଲ୍ଲୀରେ ଦେଖିବାକୁ ମିଳିଛି । ଅଜଣା ରୋଗର ଆତଙ୍କ ଚିହ୍ନଟ ପରେ ଚିକିତ୍ସା କରାଯାଉଛି । ତେବେ ଅପପୃଷ୍ଟିର ଶିକାର ହୋଇଛନ୍ତି ଶହ ଶହ ଶିଶୁ ।\nସରକାରଙ୍କ ଆଦିବାସୀ ଅଧ୍ୟୁଷିତ ଅଞ୍ଚଳରେ ପୃଷ୍ଟିକର ଖାଦ୍ୟ ଯୋଗାଇବା ପାଇଁ ବହୁ ଯୋଜନା କରୁଛନ୍ତି ରାଜ୍ୟ ସରକାର । ଖର୍ଚ୍ଚ ହେଉଛି ଶହ ଶହ କୋଟି ଟଙ୍କା, ହେଲେ ବାସ୍ତବରେ ଏହା କେବଳ କାଗଜ କଲମ ଓ ଫାଇଲରେ ସୀମିତ ରହୁଛି । ଫଳରେ ମାଲକାନଗିରି ପରି ଉପାନ୍ତ ଇଲାକାରେ6ନିଷ୍ପାପ ଶିଶୁର ଜୀବନ ଚାଲିଯାଇଛି । ମା ଓ ଶିଶୁଙ୍କ ପାଇଁ ସରକାରଙ୍କ ଯୋଜନା ଗାଏବ । କୋଟି କୋଟି ଟଙ୍କାର ଯୋଜନା ବି ଫେଲ୍ ମାରିଛି । ପୃଷ୍ଟିକର ଖାଦ୍ୟ ଅଭାବରୁ କୋମଳମତି ଶିଶୁଙ୍କ ସ୍ବାସ୍ଥ୍ୟବସ୍ଥା ଅତ୍ୟନ୍ତ ଚିନ୍ତାଜନକ ରହିଛି । ଏଠାରେ ତନିସା ନାମକ ଜଣେ ଶିଶୁଙ୍କ ପେଟ ବାହାରି ପଡ଼ି ଜିର୍ଣ୍ଣସିର୍ଣ୍ଣ ଦେଖାଦେଉଛି । ଶିଶୁଙ୍କର ସ୍ୱାସ୍ଥ୍ୟ ହିଁ ବୟାନ କରୁଛି ତମନ୍ନାପଲ୍ଲୀ ଅପପୁଷ୍ଟିର କାହାଣୀ । କେବଳ ତନିସା ନୁହଁନ୍ତି ଉଣା ଅଧିକେ ଗାଁର ସବୁ ପିଲାଙ୍କ ଏହି ସମାନ ସ୍ଥିତି ରହିଛି । ସରକାର ଅଙ୍ଗନଓ୍ୱାଡି କେନ୍ଦ୍ର ସହାୟତାରେ ଦେଉଥିବା ପୃଷ୍ଟିକର ଖାଦ୍ୟ ବି ନିୟମିତ ଭାବେ ପିଲାଙ୍କ ପାଖରେ ପହଞ୍ଚୁନଥିବା ଅଭିଯୋଗ ହେଉଛି ।\nମାଲକାନଗିରି କାଲିମେଳା ବ୍ଲକ ତାମାନପାଲ୍ଲୀ ଗାଁରେ6ଜଣ ଶିଶୁଙ୍କ ଜୀବନ ଯିବା ପରେ ମୃତ୍ୟୁର କାରଣ ଖୋଜିବା ଲାଗି ନିର୍ଦ୍ଦେଶ ଦେଇଛନ୍ତି ରାଜ୍ୟ ସରକାର । ଆଉ ସରକାରଙ୍କ ନିର୍ଦ୍ଦେଶ ପରେ ଗାଁରେ ଡେରା ପକାଇଛନ୍ତି ମେଡିକାଲ ଟିମ । ଏପଟେ ଜିଲ୍ଲାର ଏଭଳି ସ୍ଥିତି ନଜରକୁ ଆସିବା ପରେ ଜାପାନି ଜ୍ବର ଫେରିଥିବା ନେଇ ଲୋକେ ଆଶଙ୍କା କରୁଛନ୍ତି । ବିଜେପିର ଏକ ପ୍ରତିନିଧୀ ଦଳ ପ୍ରଭାବିତ ଅଞ୍ଚଳକୁ ବୁଲିବା ପରେ ଅଭିଯୋଗ କରିଛନ୍ତି, କେବଳ ତମନ୍ନାପଲ୍ଲୀ ନୁହେଁ ଏପରି ବହୁ ଆଦିବାସୀ ଅଧ୍ୟୁଷିତ ଅଞ୍ଚଳରେ ଅପପୃଷ୍ଟିର ଶିକାର ହୋଇ ମୃତ୍ୟୁବରଣ କରୁଛନ୍ତି ନିଷ୍ପାପ ଶିଶୁ ।\nରାଜ୍ୟ ସରକାର ବାହାବା ନେଉଥିବା 5ଟି ଯୋଜନା ଓ ମୋ' ସରକାର ଯୋଜନା ଗଲା କୁଆଡେ ? ମମତା ଯୋଜନାରେ କୋଟି କୋଟି ଟଙ୍କା ଯାଉଛି କୁଆଡେ ? ମାଲକାନଗିରି ଆଦିବାସୀ ଜିଲ୍ଲାପ୍ରତି ସରକାର କାହିଁକି ବୈମାତୃକ ମୋନଭାବ ଦେଖାଉଛନ୍ତି ?
